“ทองคำไทย” เปิดบวก 250 บ. รูปพรรณขาย 31,100 บ.
เปิดตลาดทองคำไทยวันสุดท้ายที่เปิดทำการ ปรับตัวเพิ่มขึ้น 250 บาท หลังนักลุงทุนยังมีความกังวลในสถานการณ์ความขัดแย้งรัสเซีย-ยูเครน ส่งให้ทองรูปพรรณขายออกเช้านี้บาทละ 31,100 บาท
เปิดตลาดทองคำไทยวันสุดท้ายที่เปิดทำการ ปรับตัวเพิ่มขึ้น 250 บาท หลังนักลุงทุนยังมีความกังวลในสถานการณ์ความขัดแย้งรัสเซีย-ยูเครน ส่งให้ทองรูปพรรณขายออกเช้านี้บาทละ 31,100บาท
1 เม.ย. 2565

ผู้สื่อข่าวรายงานว่า ราคาทองคำในประเทศเช้าวันนี้ (1 เม.ย.65) ปรับราคาขึ้นทันที 250 บาทที่เปิดตลาด จากราคาปิดตลาดเมื่อวานนี้ (31 มี.ค.65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.25 น.ที่ผ่านมา ประกาศราคาครั้งที่ 1 ทองคำแท่ง 96.5% รับซื้อเข้าบาททองคำละ 30,500 บาท ขายออกบาททองคำละ 30,600 บาท
ขณะที่ทองรูปพรรณ 96.5% รับซื้ออยู่ที่บาทละ 29,956.16 บาท และมีราคาขายออกที่ 31,100 บาท
บริษัทหลักทรัพย์ เอเชีย เวลท์ ได้วิเคราะห์ว่า สัญญาทองคำตลาด COMEX (Commodity Exchange) ส่งมอบเดือน มิ.ย. ปิดที่ 1,954 เหรียญต่อออนซ์ เพิ่มขึ้น 15 เหรียญ (+0.77%) เป็นผลมาจากนักลงทุนเข้าซื้อทองคำในฐานะสินทรัพย์ป้องกันความเสี่ยงจากเงินเฟ้อ หลังสหรัฐอเมริกาเปิดเผยดัชนีราคาการใช้จ่ายเพื่อการบริโภคส่วนบุคคล (PCE) สูงสุดในรอบเกือบ 40 ปี นอกจากนี้ สถานการณ์ความขัดแย้งระหว่างรัสเซียและยูเครน ยังเป็นอีกปัจจัยที่ทำให้นักลงทุนเพิ่มน้ำหนักการลงทุนในสินทรัพย์ปลอดภัย